section_heading: Rani život
paragraph_text: Helms se rodio u Philadelphiji 1913. godine, a u svojoj 22 godini života završava fakultet u Williamstownu u Massachusettsu nakon čega odlazi na putovanje u Europu gdje će tijekom Olimpijade 1936. godine u svojstvu američkog novinara raditi intervju s Adolfom Hitlerom. Nakon toga Richard Helms odlazi u Švicarsku gdje svom znanju njemačkog dodaje i francuski jezik.